钦定古今图书集成/明伦汇编/闺媛典/第125卷 > 刘友梧妻朱氏
## 钦定古今图书集成/明伦汇编/闺媛典/第125卷 > 刘友梧妻朱氏

按《饶州府志》：“朱氏，翰林供奉刘友梧妻。梧早世，遗三
子昺、煜、燮，皆幼，氏守之长。元至正壬辰，家毁于兵，昺
率众守上饶。燮没于疠，煜为怨家所害。氏历乱离，独
抚昺子玉珊，备尝艰苦。后八年，昺从间道归，相持而
哭。氏曰：‘我不死以此儿故。昺迎养新安。及明初，卒，年
五十七。太史宋濂铭其墓’。”